În perioada 1-31 martie se desfășoară "Luna pentru viață 2024" care va culmina cu Marșul pentru viață 2024, cu tema "Construim împreună pentru viață", organizat sâmbătă, 30 martie, în mai multe localități din România și din Republica Moldova.
La Cluj-Napoca, evenimentul organizat cu binecuvântarea Înaltpreasfințitului Părinte Andrei, Arhiepiscopul și Mitropolitul Clujului, a ajuns anul acesta la cea de-a 14-a ediție și va avea loc între orele 12-15 în Piața "Avram Iancu", pe platoul din fața Catedralei Mitropolitane "Adormirea Maicii Domnului".
14 organizații s-au reunit în organizarea marșului din acest an: Parohia Sfântul Apostol și Evanghelist "Ioan" Cluj-Napoca, Platforma Civică "Împreună" – filiala Cluj, ASCOR Cluj, ATCOR Cluj, Liga Studenților din Cluj, Asociația "NeamUnit" Cluj, Asociația "Mama și Copilul", Asociația Română "Focul Viu", Asociația "Societatea Femeilor Ortodoxe" Cluj, Organizația Creștină "Agape", Asociația Ortodoxă Social-Misionar-Culturală pentru Rromi "Sfântul Moise Arapul", Asociația "Prietenii Bisericii Studenților", Asociația "Oastea Domnului" Cluj-Napoca, Asociația "Ruga" și Asociația Filantropică "Sfântul Onufrie".
Parteneri: Mitropolia Clujului, Maramureșului și Sălajului, Radio Renașterea, Creator TV